KOMMISSIONENS FORORDNING (EF) Nr. 2553/97 af 17. december 1997 om udstedelse af importlicenser for visse produkter henhørende under KN-kode 1701, 1702, 1703 og 1704 med AVS-OLT-kumulation af oprindelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab (1), senest ændret ved afgørelse 97/803/EF (2),

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (3), senest ændret ved forordning (EF) nr. 1599/96 (4), særlig artikel 13, stk. 2, litra b),

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (5), særlig artikel 7, stk. 2, og

ud fra følgende betragtninger:

Rådet vedtog den 24. november 1997 afgørelsen om ændring af afgørelse 91/482/EØF; i henhold til afgørelsens nye artikel 108b er kumulation af oprindelse tilladt for en årlig mængde på 3 000 tons sukker, for så vidt angår produkter henhørende under KN-kode 1701, 1702, 1703 og 1704;

der bør fastsættes bestemmelser for udstedelse af importlicenser for de produkter, der er nævnt i artikel 108b i afgørelse 91/482/EØF, for at tillade indførsel og den fornødne kontrol af de i afgørelsen fastsatte mængder;

listen over de produkter med indhold af sukker, der er nævnt i artikel 108b i afgørelse 91/482/EØF og i anvendelsesområdet for forordning (EØF) nr. 1785/81 og (EF) nr. 3448/93, bør fastlægges, og der bør indføres en særlig licensordning for disse produkter;

bestemmelserne i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (6), senest ændret ved forordning (EF) nr. 1404/97 (7), bør anvendes under forbehold af de særlige bestemmelser i nærværende forordning; de i denne forordning fastsatte bestemmelser enten supplerer eller fraviger bestemmelserne i forordning (EØF) nr. 3719/88;

for at sikre en korrekt forvaltning, undgå spekulationsansøgninger og tillade effektiv kontrol bør der fastsættes bestemmelser for indgivelse af licensansøgninger; disse skal indeholde bevis for, at ansøgeren sædvanligvis driver handel med sukker, en erklæring om, at den samme person ikke har indgivet andre ansøgninger, og bevis for, at der er stillet sikkerhed for gennemførelse af forpligtelserne i forbindelse med licenserne;

der bør fastsættes bestemmelser for udfyldelse af licensansøgningsblankettens rubrikker og angivelse af andre oplysninger om indførsel af produkter i henhold til artikel 108b i afgørelse 91/482/EØF; for at sikre en omhyggelig forvaltning af indførslen bør det fastsættes, at rettigheder i henhold til licenserne ikke kan overdrages, og at det ikke er tilladt at lade de mængder, som overstiger de i licensen anførte mængder, overgå til fri omsætning;

der bør fastsættes en tidsplan for indgivelse af ansøgninger og myndighedernes udstedelse af licenser; tidsplanen skal omfatte en frist, inden for hvilken medlemsstaterne meddeler Kommissionen oplysninger om indgivne licensansøgninger og Kommissionen fastsætter en ensartet nedsættelseskoefficient, hvis den maksimale mængde på 3 000 tons om året overskrides; nedsættelseskoefficienten skal anvendes af medlemsstaterne, når de udsteder importlicenser for at undgå, at den maksimale mængde overskrides; for at undgå, at de erhvervsdrivende skal gennemføre forretninger, de ikke er interesseret i, hvis nedsættelseskoefficienten anvendes, bør det fastsættes, at de i dette tilfælde kan trække deres ansøgninger tilbage med øjeblikkelig frigivelse af sikkerheden; for at tage hensyn til fristen for offentliggørelse af denne forordning bør der fastsættes særlige frister for indgivelse af licensansøgninger og udstedelse af licenser i januar 1998;

for at sikre en effektiv gennemførelse af afgørelse 97/803/EF, så snart den træder i kraft, og for at undgå spekulationsforretninger, bør der fastsættes overgangsbestemmelser for udstedelse af licenser, inden den ved denne forordning gennemførte ordning anvendes fuldt ud;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker og Forvaltningskomitéen for Horisontale Spørgsmål i Forbindelse med handelen med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

1. Ved indførsel af nedennævnte produkter med AVS-OLT-kumulation af oprindelse, jf. artikel 108b i afgørelse 91/482/EØF, skal der fremlægges importlicenser, som udstedes i henhold til bestemmelserne i denne forordning:

>TABELPOSITION>

2. Ved bestemmelse af de mængder, der kan omfattes af AVS-OLT-kumulationen af oprindelse, og som kan indføres til Fællesskabet med importtoldfritagelse, henvises der til rubrik 22 i importlicensen:

- for KN-kode 1701: produktet tel quel

- for KN-kode 1702 20, 1702 60 95, 1702 90 99, 1702 90 60 og 1702 90 71: saccharoseindholdet i produktet, inkl. indholdet af andet sukker beregnet som saccharose, der bestemmes efter metoden i artikel 5, stk. 2, i Kommissionens forordning (EF) nr. 1423/95 (8)

- for KN-kode 1702 30 10, 1702 40 10, 1702 60 10 og 1702 90 30: produktets tørstofindhold, der bestemmes efter metoden i artikel 5, stk. 2, andet afsnit, i forordning (EF) nr. 1423/95

- for KN-kode 1702 60 80 og 1702 90 80: produktets saccharoseækvivalent, der bestemmes efter metoden i artikel 5, stk. 4, i forordning (EF) nr. 1423/95

- for KN-kode 1703: et produkt af standardkvalitet, som defineret i artikel 1 i Kommissionens forordning (EØF) nr. 785/68 (9)

- for KN-kode 1704: produktets saccharoseindhold, der bestemmes ved at anvende de i bilaget anførte procentsatser på produktets nettovægt.

3. De importlicenser, der udstedes i henhold til denne forordning, for løbenummer 09.4096.

Artikel 2

1. Ved indførsel af de i artikel 1 omhandlede produkter skal der fremlægges importlicens.

2. Bestemmelserne i forordning (EØF) nr. 3719/88 finder anvendelse, jf. dog bestemmelserne i nærværende forordning.

Artikel 3

1. Ansøgningerne om importlicens indgives til medlemsstaternes myndigheder.

2. Ansøgningen om importlicens for de i artikel 1 omhandlede produkter vedrører mindst 25 tons og højst 3 000 tons.

3. Ansøgningen om importlicens ledsages af følgende:

- bevis for, at ansøgeren er en fysisk eller juridisk person, der i mindst seks måneder har drevet handelsvirksomhed i sukkersektoren

- ansøgerens skriftlige erklæring om, at han ikke har indgivet mere end én ansøgning inden udløbet af fristen for indgivelse af ansøgninger; hvis han indgiver mere end én ansøgning om importlicens, tages ingen af hans ansøgninger i betragtning

- bevis for, at ansøgeren har stillet en sikkerhed svarende til 50 % af den told ifølge den fælles toldtarif, der gælder på dagen for ansøgningens indgivelse.

Artikel 4

1. Licensansøgningen og importlicensen indeholder følgende oplysninger:

a) afsendelseslandet anføres i rubrik 7, og der sættes kryds ved »ja«

b) oprindelseslandet anføres i rubrik 8, og der sættes kryds ved »ja«.

Importlicensen gælder kun for produkter med oprindelse i det land, der er anført i den pågældende rubrik

c) i licensens rubrik 20 anføres en af følgende angivelser:

- Exención de derechos de importación (Decisión 91/482/CEE, artículo 101), número de orden 09.4096

- Fritages for importafgifter (artikel 101 i afgørelse 91/482/EØF), løbenummer 09.4096

- Frei von Einfuhrabgaben "Zucker" (Beschluß 91/482/EWG, Artikel 101), Ordnungsnummer 09.4096

- ÁðáëëáãÞ áðü ôïí ôåëùíåéáêü äáóìü (áðüöáóç 91/482/ÅÏÊ, Üñèñï 101), áýîùí áñéèìüò 09.4096

- Free from 'sugar` import duty (Decision 91/482/EEC, Article 101), serial number 09.4096

- Exemption du droit d'importation «sucre» (Décision 91/482/CEE, article 101), numéro d'ordre 09.4096

- Esenzione dal dazio all'importazione (Decisione 91/482/CEE, articolo 101), numero d'ordine 09.4096

- Vrij van invoerrechten "suiker" (Besluit 91/482/EEG, artikel 101), volgnummer 09.4096

- Isenção de direitos de importação (Decisão 91/482/CEE, artigo 101º), número de ordem 09.4096

- Vapaa tuontitulleista (päätöksen 91/482/ETY 101 artikla), järjestysnumero 09.4096

- Importtullfri (beslut 91/482/EEG, artikel 101), löpnummer 09.4096.

2. Uanset artikel 8, stk. 4, i forordning (EØF) nr. 3719/88 må den mængde, der overgår til fri omsætning, ikke være større end den, der anført i importlicensens rubrik 17 og 18. I licensens rubrik 19 anføres derfor et »0«.

3. Uanset artikel 9 i forordning (EØF) nr. 3719/88 kan de rettigheder, som importlicensen giver, ikke overdrages.

4. Begrebet »varer med oprindelsesstatus« og de tilhørende administrative metoder anvendes i denne forordning som defineret i bilag II til afgørelse 91/482/EØF.

Artikel 5

1. Licensansøgningerne indgives hvert år til medlemsstaternes myndigheder i de første fem arbejdsdage af januar, april, juli og oktober.

2. Den sjette arbejdsdag i hver af de i stk. 1 nævnte måneder meddeler medlemsstaterne Kommissionen følgende:

a) de mængder produkter, opdelt efter ottecifret KN-kode og oprindelsesland, for hvilke der er ansøgt om importlicens med angivelse af datoerne for ansøgningernes indgivelse

b) de mængder produkter, opdelt efter ottecifret KN-kode og oprindelsesland, for hvilke importlicenserne ikke er blevet anvendt eller kun er anvendt delvis, svarende til forskellen mellem de på licensernes bagside afskrevne mængder og de mængder, for hvilke licenserne er blevet udstedt.

Hvis der i en medlemsstat ikke er indgivet ansøgninger om importlicens inden udløbet af den i stk. 1 fastsatte frist, underretter medlemsstaten Kommissionen herom inden for den i første afsnit omhandlede frist.

3. Hvis mængderne i licensansøgningerne for de produkter, der er omhandlet i artikel 1, overstiger den årlige mængde på 3 000 tons sukker:

- udsteder Kommissionen en forordning om fastsættelse af den ensartede nedsættelseskoefficient, der skal anvendes på alle indgivne ansøgninger, inden for fristen i stk. 5, og

- den suspenderer indgivelsen af nye ansøgninger for det pågældende år.

4. Ved anvendelse af stk. 3 multipliceres de mængder, for hvilke der hvert kvartal indgives licensansøgninger, med en ensartet nedsættelseskoefficient i forhold til den mængde sukker, for hvilken de i artikel 1 omhandlede produkter ikke er blevet indført.

5. Licenserne udstedes senest den 15. arbejdsdag i de måneder, der er nævnt i stk. 1.

6. Hvis den mængde, for hvilken importlicensen udstedes, er lavere end den mængde, der er ansøgt om, nedsættes det i artikel 3, stk. 3, sidste led, nævnte sikkerhedsbeløb tilsvarende.

7. Hvis stk. 3 anvendes, kan licensansøgningen trækkes tilbage senest tre arbejdsdage efter offentliggørelsen af forordningen om fastsættelse af den ensartede nedsættelseskoefficient. Sikkerheden frigives straks.

8. Uanset stk. 1, 2 og 5 udløber fristen for indgivelse af licensansøgninger i januar 1998 fredag den 16. januar 1998. Medlemsstaterne meddeler oplysningerne i stk. 2 mandag den 19. januar 1998, og licenserne udstedes senest fredag den 30. januar 1998.

Artikel 6

Importlicenserne er gyldige til den sidste dag i anden måned efter udstedelsesmåneden.

Artikel 7

Den årlige mængde på højst 3 000 tons kan ikke overføres fra år til år.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1998.

De importlicenser, for hvilke ansøgningerne indgives mellem den 10. og 31. december 1997, udstedes dog af medlemsstaterne efter forhåndsgodkendelse fra Kommissionens tjenestegrene i den rækkefølge, de indgives i, og inden for den maksimale mængde på 3 000 tons for Fællesskabet.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1997.

På Kommissionens vegne

Franz FISCHLER

Medlem af Kommissionen

(1) EFT L 263 af 19. 9. 1991, s. 1.

(2) EFT L 329 af 29. 11. 1997, s. 50.

(3) EFT L 177 af 1. 7. 1981, s. 4.

(4) EFT L 206 af 16. 8. 1996, s. 43.

(5) EFT L 318 af 20. 12. 1993, s. 18.

(6) EFT L 331 af 2. 12. 1988, s. 1.

(7) EFT L 194 af 23. 7. 1997, s. 5.

(8) EFT L 141 af 24. 6. 1995, s. 16.

(9) EFT L 145 af 27. 6. 1968, s. 12.

BILAG

Sukkerandelen i de produkter, der skal lægges til grund ved bestemmelse af de mængder, som kan omfattes af AVS-OLT-kumulationen af oprindelsen

(Procentsatser i artikel 1, stk. 2, sidste led)

>TABELPOSITION>